Sungai Ara

Sungai Ara ialah sebuah kawasan perumahan dalam bandar raya George Town, yang terletak di negeri Pulau Pinang, Malaysia. Terletak kira-kira 11.9 km (7.4 bt) di selatan pusat bandar, ia diapit oleh Relau, Bayan Baru dan Bayan Lepas. Etimologi Sungai Ara secara harfiah bermaksud sungai ara dalam Bahasa Melayu; ia dinamakan sempena sebatang sungai dengan nama yang sama yang mengalir melalui kawasan tersebut. Sejarah Sungai Ara dahulunya merupakan kawasan pertanian; sehingga kini, kampung asal Sungai Ara masih wujud di persimpangan antara Jalan Dato Ismail Hashim dan Jalan Tengah. Pembangunan Sungai Ara sebagai sebuah kawasan perumahan hanya bermula lewat abad ke-20, selepas pembukaan Zon Perindustrian Bebas Bayan Lepas yang berdekatan pada tahun 1970-an. Pengangkutan Jalan Dato Ismail Hashim dan Jalan Tengah merupakan laluan utama di dalam kawasan kejiranan ini. Jalan Dato Ismail Hashim dahulunya dikenali sebagai Jalan Sungai Ara; ia kemudiannya dinamakan semula sempena seorang ahli politik yang berpengaruh dan berjasa dari kampung tersebut. Laluan bas Rapid Penang 301, 302, 306 dan 308 mempunyai hentian di dalam kawasan Sungai Ara, menghubungkan kawasan ini dengan pelbagai destinasi seperti ibu negeri Pulau Pinang iaitu George Town, Lapangan Terbang Antarabangsa Pulau Pinang, Bayan Lepas, Bayan Baru, Queensbay Mall, Setia SPICE dan Teluk Kumbar. Sukan Pasukan bola sepak tempatan bagi kawasan ini ialah Sungai Ara FC. Pendidikan Sungai Ara mempunyai empat buah sekolah rendah dan sebuah sekolah menengah. Sekolah rendah SK Mutiara Perdana SK Sungai Ara SJK (C) Chong Cheng SJK (T) Sungai Ara Sekolah menengah SMK Sungai Ara Rujukan